ברכי יוסף על אורח חיים ז


סעיף א

א 
כל היום כשעושה צרכיו וכו' — עיין מה שכתב מרן בבית יוסף. ועיין מה שכתב הרב פרי צדיק דף ע"ה ודף ע"ו:

ב  
מי ששותה סם המשלשל, כתב הרב הלכות קטנות חלק א סימן פ"ו דלא יברך בכל פעם, רק בסוף, ע"ש. והרב יד אהרן חלק עליו, וסבירא ליה שיברך בכל פעם, עיין שם. וכן הוא המנהג פשוט לברך בכל פעם, ולית דחש לסברת הרב הלכות קטנות:

סעיף ג

ג 
צריך לברך ב' פעמים אשר יצר — האחרונים חלקו על זה, דלא יברך, רק פעם אחת. ועיין מה שכתב הרב בית דוד, ובספר שאילת יעבץ סימן ט"ו. ויש להשיב על דבריו, כאשר יראה המעיין. ועיין מה שכתב מהר"י עאייאש בשו"ת בית יהודה אורח חיים לסימן י"ט, והרב מהר"י שאול בספר קול יעקב בשו"ת סימן ג'. ולעניין הלכה, הגם דמדברי הרב בית דוד משמע דיש נוהגים לברך שני פעמים, נראה דספק ברכות להקל. והגם דאנן בארץ הצבי אתכא דמרן סמכינן, מכל מקום בעניין ברכות נקטינן להקל, דשב ואל תעשה עדיף במקום איסור ברכה; דמעיקרא כולהו ברכות אינן מעכבות. וכך ראיתי רבותי נוהגים. ולא עוד, אלא דמי שהטיל מים, ונמלך והטיל פעם שנית, ואחר זה נסתפק אם בירך אפילו פעם אחת אם לא, נראה לי דלא יברך, דשמא בירך, ובפעם הזאת מברך ברכה שאינה צריכה לדעת האחרונים, וק"ל. ועיין בסוף סימן ר"ט (: